Πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1418/76 περί κοινής οργάνωσης της αγοράς του ρυζιού (COM(95)0034 - C4-0055/95 - 95/0037(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 11)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

εκτιμώντας ότι ορισμένα προβλήματα που περιλαμβάνονται στις συμφωνίες του Γύρου της Ουρουγουάης, και συγκεκριμένα το καθεστώς εισαγωγών για τον τομέα του ρυζιού, δεν έχουν ακόμα επιλυθεί[semigr ] ότι η εφαρμογή των διατάξεων αυτών εξακολουθεί να εγκυμονεί κινδύνους για τον ευρωπαϊκό τομέα του ρυζιού[semigr ] ότι υπάρχει στενή και σαφής σχέση μεταξύ, αφενός, της εφαρμογής των συμφωνιών του Γύρου της Ουρουγουάης στον τομέα του ρυζιού και, αφετέρου, της μεταρρύθμισης της ΚΟΑ του ρυζιού[semigr ]

(Τροπολογία 12)

Δεύτερη αιτιολογική σκέψη

>Αρχικό κείμενο>

ότι από την κατάργηση της ενδεικτικής τιμής απαιτείται προσαρμογή του τρόπου όσον αφορά τον υπολογισμό της αντισταθμιστικής αποζημίωσης για το αποφλοιωμένο ρύζι[semigr ] ότι μεριμνώντας να διατηρηθεί το επίπεδο του ποσού αυτού πρέπει να ληφθεί ως στοιχείο υπολογισμού η τιμή αγοράς πολλαπλασιασμένη με 1,8[semigr ]

>Κείμενο μετά την ψηφοφορία στο ΕΚ>

ότι, μεριμνώντας να απλοποιηθεί ο τρόπος υπολογισμού της αντισταθμιστικής αποζημίωσης για το αποφλοιωμένο ρύζι και να διατηρηθεί το επίπεδο του ποσού αυτού πρέπει να ληφθεί ως στοιχείο υπολογισμού η τιμή αγοράς πολλαπλασιασμένη με 1,8[semigr ]

(Τροπολογία 13)

ΑΡΘΡΟ 1, ΠΑΡΑΓΡΑΦΟΣ 1

Άρθρο 3, παράγραφος 2α) (νέα) (κανονισμός (ΕΟΚ) 1418/76)

>Κείμενο μετά την ψηφοφορία στο ΕΚ>

2α. Η ειδική ενίσχυση για την παραγωγή ρυζιού του τύπου indica επανεισάγεται για την περίοδο εμπορίας 1995/96, όπως ίσχυε την τελευταία φορά, δηλ. 100 Ecu/ha, ούτως ώστε να εδραιωθεί η προσπάθεια μετατροπής της ποικιλίας αυτής, η οποία έχει αναληφθεί με πρωτοβουλία της Ευρωπαϊκής Ένωσης[semigr ]

(Τροπολογία 14)

ΑΡΘΡΟ 1α) (νέο)

>Κείμενο μετά την ψηφοφορία στο ΕΚ>

Άρθρο 1α

>Κείμενο μετά την ψηφοφορία στο ΕΚ>

Όσον αφορά το καθεστώς των ανταλλαγών με τις τρίτες χώρες, η Επιτροπή υποβάλλει στο Συμβούλιο και το Κοινοβούλιο νομοθετική πρόταση, στην οποία λαμβάνονται υπόψη τα ακόλουθα στοιχεία:

- εάν δεν εγκαταλειφθεί η ρήτρα της τιμής κατωφλίου, οι τιμές κατωφλίου πρέπει να καθορισθούν στο υψηλότερο δυνατό επίπεδο, προκειμένου να αποφευχθεί κάθε στρέβλωση του ανταγωνισμού[semigr ]

- επειδή η τιμή της συσκευασίας δεν μπορεί να συμπεριλαμβάνεται στην τιμή του ρυζιού κατά το στάδιο της εισαγωγής, οι εισαγωγές των προϊόντων αυτών θα υποστούν την εφαρμογή του πλήρους δασμολογικού ισοδύναμου[semigr ]

>Κείμενο μετά την ψηφοφορία στο ΕΚ>

- η τιμή εισαγωγής πρέπει να καθορίζεται ως τιμή αναφοράς με βάση το χύμα ρύζι και όχι την κοστολογηθείσα τιμή. Στην εν λόγω τιμή αναφοράς θα λαμβάνονται υπόψη οι διάφοροι τύποι τιμών ανάλογα με το βαθμό επεξεργασίας[semigr ]

- το σύστημα εισαγωγής πρέπει να είναι συγκρίσιμο με αυτό που προβλέπεται για τα άλλα σιτηρά (δηλαδή χρησιμοποιώντας τις τιμές αναφοράς)[semigr ]

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού ΕΟΚ αριθ. 1418/76 περί κοινής οργάνωσης της αγορά του ρυζιού (COM(95)0034 - C4-0055/95 - 95/0037(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(95)0034 - 95/0037(CNS)) ((ΕΕ C 99 της 21.04.1995, σ. 4)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 42 και 43 της Συνθήκης ΕΚ (C4-0055/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Ανάπτυξης και Συνεργασίας (Α4- 0100/95),

1. εγκρίνει με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.